Public procurement notice: Contract Notice
Published: 2018-06-02
Buyer: Helsingin seudun liikenne-kuntayhtymä
Country: FI
Contract type: Services
Procedure: Negotiated procedure
CPV classification: 65300000: Electricity distribution and related services
Submission deadline: 2018-06-18
Award criteria: The most economic tender

Technical requirements: Sähköbussien latauspalvelu järjestetään kokonaispalveluna siten, että palveluntuottaja vastaa latauspalvelusta sisältäen mm. latauslaitteet, asennukset, sähköliittymän, palvelun ylläpidon, päivystyksen ja sähkön myynnin jatkuvana palveluna. Espoon kaupunki osoittaa sijoituspaikat ja rakentaa tilat latauslaitteille.
Kilpailutuksen kohteena oleva palvelu tarjoaa HSL-liikenteen bussioperaattoreiden käyttöön sähköbussien latauspalvelun, missä bussioperaattorit voivat ladata sähköbusseja Leppävaaran bussiterminaalin yhteyteen rakennettavissa latauspisteissä käyttäen bussin katolle asennettavaa pantografia. Alkuvaiheessa latauspisteitä tulee olemaan neljä (4) kappaletta, ja järjestelmää tullaan laajentamaan tulevaisuudessa vähintään kahdeksaan (8) latauspisteeseen. Jokaisesta latauspisteestä tulee pystyä lataamaan samanaikaisesti. Latauspistekohtaisesti täytyy pystyä lataamaan minimissään 350 kW:n teholla, ja järjestelmää suunniteltaessa tulee varautua lataustehon tarpeen nousuun tulevaisuudessa. Mikäli palveluntarjoaja kykenee toimittamaan järjestelmän, joka tukee lataustehon jakamista latauspisteiden kesken, kokonaislataustehon tulee olla ensimmäisessä vaiheessa minimissään 700 kW, ja yli kahden (2) bussin yhtäaikaisessa lataamisessa latauspistekohtaista tehoa voidaan tällöin pudottaa.
Tärkeä valintakriteeri tulee olemaan järjestelmän skaalattavuus, sekä ensimmäisessä kohteessa, että jatkossa tarjottavissa laajentamismahdollisuuksissa, esimerkiksi Tapiolan terminaalissa. Skaalattavuudella tarkoitetaan sekä lataustehon kasvattamista, että latauspisteiden määrän lisäämistä. Latauspalvelun toimittaja laskuttaa ladatun sähkön bussioperaattoreilta ja kiinteän kuukausimaksun palvelun järjestämisestä (kiinteät kulut) HSL:ltä. Palveluntarjoajan täytyy toimittaa tarjouksen mukana selvitys suunnitellusta lataussähkön hintatasosta ja perusteista sen hinnoittelulle.Latausjärjestelmätoimittajaa valittaessa tärkeitä seikkoja ovat palvelun toteuttaminen siten, että järjestelmän luotettavuus saadaan maksimoitua ja että latauspalvelun saatavuus saadaan samalle tasolle nykyisten dieselbussien kanssa. Vertailukohteena tullaan käyttämään nykyisten dieselbussien saatavuutta, joka oli vuonna 2017 yli 99 %.
Palvelun saatavuutta tullaan mittaamaan sopimuskauden aikana. Mikäli palveluntarjoaja kykenee tarjoamaan myöhemmin määriteltävää tavoitetasoa korkeamman saatavuuden, tullaan tästä tarjoamaan bonusta. Vastaavasti palvelutason jäädessä tavoitetasoa matalammalle, tullaan palvelumaksusta vähentämään sanktio.
Sopimuskautta voidaan jatkaa yhteensä enintään kahdentoista (12) vuoden optiolla HSL:n ja palveluntuottajan yhteisestä sopimuksesta. Optiokausi sisältää kaksi (2) kuuden (6) vuoden kautta. Option käyttö edellyttää hyvin hoidettua palvelua. Optiokaudella ei vakuutta enää vaadita.
1) Leppävaaran tilapäisen terminaalin latauspalvelu varsinaisen terminaalin länsirampin sulkemisen ajaksi (arviolta 1–2 vuotta);
Palveluntuottajan on asetettava sopimusvelvoitteidensa täyttämisestä vakuus, jonka suuruus on 100 000 EUR. Vakuuden tulee olla voimassa koko varsinaisen sopimuskauden ajan. Vakuuden tarkoituksena on turvata HSL:lle aiheutuva vahinko, jos palveluntuottaja ei pysty tuottamaan palvelua sopimuksen mukaisesti.